Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација број 28-0004 и Соња Налбанти-Димоска со службена легитимација број 28-0009 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Гевгелија, со седиште на ул. Маршал Тито бб. застапуван од Директорот Васка Илиева и со Записник ИП1 број 16- 269 од 27.09.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020 и 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Васка Илиева, Директор на ЈУ Меѓуопштински Центар за социјална работа Гевгелија (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1. Центарот по извршениот упис на посвоителите во регистарот на можни посвоители да ги следи можните посвоители и наодот и мислењето на стручниот тим и поединечните наоди и мислења на стручните работници за подобноста на посвоителите и мотивите за посвојувањето да ги доставува до Комисијата во рок од десет дена од извршениот упис на посвоителите во регистарот на можни посвоители, согласно член 104-з став 4 од Законот за семејството.

**Рок за извршување на изречената инспекциска мерка изнесува 60 дена од денот на приемот на решението и постојано.**

2. Центарот два месеци пред истекот на важноста на документите определени со правилникот за водење на евиденција на посвоените лица и за определување на документи за посвојувањето, писмено да ги известува можните посвоители за датумот на престанок на важноста на документите и за обврската до кој датум да ги обноват документите, согласно член 104 став 4 од Законот за семејството.

**Рок за извршување на изречената инспекциска мерка изнесува 60 дена од денот на примеот на решението и постојано.**

 3. Центарот при внесување на податоците за посвоителите во Програмата за избор на најсоодветен посвоител по електронски пат, како датум за упис во регистарот на можни посвоители да го внесува датумот наведен во диспозитивот на Одлуката за упис во регистарот на можни посвоители, согласно член 104-з став 2 од Законот за семејството.

**Рок за извршување на изречената инспекциска мерка изнесува 60 дена од денот на примеот на решението и постојано.**

 **4.** Во случај кога ќе настане некој од условите утврдени во членот 102, односно кога посвоителот е постар од 45 години или можните посвоители нема да ги достават обновените документи за посвојување во определениот рок, Центарот да поднесува предлог за бришење од регистарот на можни посвоители. По приемот на решението за бришење од регистарот на можни посвоители, да врши архивирање на податоците за посвоителите во Програмата за избор на најсоодветен посвоител по електронски пат, согласно член 104 став 4 и 104-д став 3 од Законот за семејството.

**Рокот за извршување на изречената инспекциска мерка изнесува 20 дена од денот на добивање на решението и постојано.**

 5. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки , согласно член 334 став 4 од Законот.

 Жалбата изјавена против ова решение, не го задржува неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004 и Соња Налбанти-Димоска со службена легитимација број 28-0009 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Гевгелија, со седиште на ул. Маршал Тито бб, застапуван од Директорот Васка Илиева и состави Записник ИП1 број 16-269 од 27.09.2024 година, во кој се констатирани недостатоци и неправилности во постапката за засновање на посвојување.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Подносителот на жалба плаќа административна такса за жалба во износ од 250,00 денари.

 Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-269 на 04.10.2024 година.

 Инспектори за социјална заштита:

 Томислав Цветковски

 Соња Налбанти-Димоска